**HOTĂRÂREA Nr. 41**

**din 26 noiembrie 2021**

**pentru modificarea şi completarea Hotărârii Consiliului Local Băla nr.21 din 31 mai 2018 privind aprobarea instituirii unei taxe pentru utilizarea infrastructurii publice locale (adică a drumurilor comunale, străzilor şi a altor categorii de drumuri aflate în proprietatea sau administrarea comunei) de către echipamente, utilaje/maşini, etc. destinate obţinerii de venituri conform art.486, alin.(2) şi alin.(3) din legea nr.227/2015 privind Codul Fiscal.**

Consiliul Local al comunei Băla, judeţul Mureş, întrunit în şedinţa ordinară din data de 26 noiembrie 2021, urmare a Dispoziţiei de convocare nr. 102 din data de 18 noiembrie 2021, emisă, de către primarul comunei Băla,

**Analizând:**

Referatul de aprobare a primarului comunei Băla nr.2820 din 12 noiembrie 2021,pentrumodificarea şi completarea Hotărârii Consiliului Local Băla nr.21 din 31 mai 2018privindaprobarea instituirii unei taxe pentru utilizarea infrastructurii publice locale (adică a drumurilor comunale, străzilor şi a altor categorii de drumuri aflate în proprietatea sau administrarea comunei) de către echipamente, utilaje, etc. destinate obţinerii de venituri conform art.486, alin.(2) şi alin.(3) din legea nr.227/2015 privind Codul Fiscal;

**Având în vedere:**

- Prevederile art.486, alin.(2) şi alin.(3) din legea nr.227/2015 privind Codul Fiscal precum şi Normele metodologice de aplicare a acestuia;

 - Prevederile Legii nr.273/2006 privind finanţele publice localecu modificările şi completările ulterioare;

Ţinând cont de prevcederile art.4 alin.(1) lit.c) din Ordinul comun nr.1836/2018 pentru aprobarea Normelor privind autorizarea şi desfăşurarea circulaţiei vehiculelor rutiere cu mase şi/sau dimensiuni ce depăşesc masele şi/sau dimensiunile maxime admise prevăzute în Ordonanţa Guvernului nr. 43/1997 privind regimul drumurilor;

 În temeiul art. 129 alin (1), alin (2) lit „b” și alin. (4) lit. „b”, art. 139 alin (1) și art. 196 alin (1) lit. „a” din Ordonanța de Urgență nr. 57/2019 privind Codul administrativ, cu modificările şi completările ulterioare,

**HOTĂRĂŞTE:**

**Art.1**. Se aprobă modificarea şi completarea art.1 din HCL nr.21/31.05.2018 care va avea următorul cuprins:

*„(1) Se instituie taxa pentru utilizarea infrastructurii publice locale (adică a drumurilor comunale, străzilor şi a altor categorii de drumuri aflate în proprietatea sau administrarea comunei) de către echipamente, utilaje/maşini, etc. destinate obţinerii de venituri conform art.283, alin.(2) din Codul Fiscal.*

*(2) Începând cu data de 01.01.2022 deţinătorii şi utilizatorii de autovehicule, persoane juridice şi persoane fizice, sunt obligate să obţină autorizaţii de circulaţie pentru autovehicule, atunci când masa totală a autovehiculului depăşeşte datorită dimensiunilor sale ori mărfurilor transportate, greutatea de 16 tone reglementată prin indicatoare amplasate pe drumurile comunale ale Comunei Băla DC 149, DC 152, Drumuri vicinale, străzi, respectiv semnalizare permanentă, cu indicatoare rutiere specifice ,,Accesul interzis vehiculelor având o greutate mai mare de 16t’’ "Limitare de viteza - 30 km/h" in localităţi pentru toate autovehicule.*

*(3) Se aproba, începand cu data 01.01.2022, instituirea de tarife pentru circulaţia vehiculelor, a caror masă totală depăşeşte limitele masice reglementate prin indicatoare amplasate pe DC 149, DC 152, Drumuri vicinale, străzi.*

(4) *Se aproba formularul cererii şi a autorizatiei de circulatie conform Anexei 1 şi Anexei 2 care face parte integranta din prezenta hotarare* .”

**Art.2.** Se aprobă modificarea şi completarea Anexei 3 din cuprinsul art.6 din HCL nr.21/31.05.2018 care va avea fi înlocuită cu Anexa nr.31:

**Art.3**. Celelalte prevederi ale HCL nr.21/31.05.2018 care nu au fost modificate sau completate prin prezenta hotărâre, sunt şi rămân în vigoare.

**Art. 4** În conformitate cu prevederile art. 200 din O.U.G. nr. 57/2019 privind Codul administrativ precum și ale art. 3, alin. (1) din Legea nr. 554/2004, privind contenciosul administrativ, prezenta Hotărâre se înaintează Prefectului Judeţului Mureş pentru exercitarea controlului de legalitate.

 **Art.5.**

Prezenta hotărâre se comunică:

  Persoanelor juridice şi persoanelor fizice

  Primarului Comunei Băla pentru a fi adusă la îndeplinire şi se aduce la cunostinţă publică prin publicarea pe pagina de internet [www.primariabala.ro](http://www.primariabala.ro).

 **Președinte de ședință Contrasemnează**

 Secretar general al comunei

 Daniel LAZAR Florin-Grigore Cioloca

Red./Înt.5 ex.CFG.